ΝΟΜΟΣ ΠΟΥ ΠΡΟΒΛΕΠΕΙ ΓΙΑ ΤΟΝ ΠΡΟΫΠΟΛΟΓΙΣΜΟ ΤΗΣ ΕΘΝΙΚΗΣ ΑΡΧΗΣ ΗΛΕΚΤΡΟΝΙΚΗΣ ΥΓΕΙΑΣ ΓΙΑ ΤΟ ΟΙΚΟΝΟΜΙΚΟ ΕΤΟΣ ΠΟΥ ΛΗΓΕΙ ΤΗΝ ΤΡΙΑΚΟΣΤΗ ΠΡΩΤΗ ΔΕΚΕΜΒΡΙΟΥ ΤΟΥ ΕΤΟΥΣ ΔΥΟ ΧΙΛΙΑΔΕΣ ΕΙΚΟΣΙ ΔΥΟ

|  |  |
| --- | --- |
| Προοίμιο.20(Ι) του 2014123(Ι) του 2016133(Ι) του 2016159(Ι) του 2017. | ΕΠΕΙΔΗ, σύμφωνα με τον περί Δημοσιονομικής Ευθύνης και του Δημοσιονομικού Πλαισίου Νόμο, ο ετήσιος προϋπολογισμός κάθε νομικού προσώπου δημοσίου δικαίου και κάθε συμπληρωματικός προϋπολογισμός αυτού, καταρτίζονται και κατατίθενται στη Βουλή των Αντιπροσώπων για ψήφιση κατά τον ίδιο τρόπο και την ίδια διαδικασία που προβλέπεται σε αυτόν, |
|  |  |
|  | ΚΑΙ ΕΠΕΙΔΗ, είναι αναγκαία η πρόβλεψη για εκείνες τις δαπάνες της Εθνικής Αρχής Ηλεκτρονικής Υγείας για το έτος που λήγει την 31η Δεκεμβρίου 2022 για τις οποίες δεν έχει γίνει ήδη πρόβλεψη ή δε θα γίνει τέτοια αργότερα από οποιονδήποτε Νόμο, |
|  |  |
|  | ΚΑΙ ΕΠΕΙΔΗ, είναι αναγκαία η δημιουργία νέων θέσεων, |
|  |  |
|  | Για όλους τους πιο πάνω λόγους η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός τίτλος. | 1. Ο παρών Νόμος θα αναφέρεται ως ο περί Προϋπολογισμού της Εθνικής Αρχής Ηλεκτρονικής Υγείας του 2022 Νόμος του 2022. |
|  |  |
| Έγκρισηπληρωμής απότο Ταμείο τηςΕθνικής ΑρχήςΗλεκτρονικήςΥγείας ποσούύψους€1.756.736για τη χρήση του έτους πουλήγει την 31ηΔεκεμβρίου2022. | 2. Έγκριση πληρωμής από το Ταμείο της Εθνικής Αρχής Ηλεκτρονικής Υγείας για τη χρήση του έτους που λήγει την 31η Δεκεμβρίου 2022 ποσού που δεν υπερβαίνει το ένα εκατομμύριο επτακόσιες πενήντα έξι χιλιάδες εφτακόσια τριάντα έξι ευρώ για την κάλυψη των δαπανών της Εθνικής Αρχής Ηλεκτρονικής Υγείας για την περίοδο αυτή. |
|  |  |
| Ειδίκευση των ποσών που θα δαπανηθούν. Πρώτος Πίνακας. | 3. Το ποσό που εγκρίνεται δυνάμει του άρθρου 2, χορηγείται ως ειδικευμένη πίστωση για τις υπηρεσίες και τους σκοπούς που αναφέρονται στα Δελτία Δαπανών που περιλαμβάνονται στον Πρώτο Πίνακα. |
|  |  |
| Χρησιμοποίηση του περισσεύματος ορισμένων άρθρων για την κάλυψη του ελλείματος άλλων άρθρων του Προϋπολογισμού. Πρώτος Πίνακας. | 4.-(1) Τηρουμένων των επιφυλάξεων του παρόντος άρθρου, τυχόν περίσσευμα που προκύπτει από οποιαδήποτε ομάδα/ υποομάδα δαπανών, είτε από την εξοικονόμηση δαπανών στην εν λόγω ομάδα/ υποομάδα δαπανών είτε γιατί το ποσό που ψηφίστηκε για την εν λόγω ομάδα/ υποομάδα δαπανών υπερβαίνει το ποσό που απαιτήθηκε και δαπανήθηκε, σε σχέση με την εν λόγω ομάδα/ υποομάδα δαπανών, δύναται, με την έγκριση του Συμβουλίου, να μεταφερθεί και δαπανηθεί για την κάλυψη ελλείμματος σε οποιαδήποτε άλλη ομάδα/ υποομάδα δαπανών του ίδιου Κεφαλαίου που περιλαμβάνεται στον Πρώτο Πίνακα, για οποιαδήποτε δε απόφαση για μεταφορά στη βάση του άρθρου αυτού, το Συμβούλιο, μέσα σε ένα μήνα από τη λήψη της απόφασης, ενημερώνει γραπτώς τον Υπουργό Υγείας: |
|  |  |
|  |  Νοείται ότι, το ολικό ποσό που δύναται να μεταφερθεί και να δαπανηθεί δυνάμει του εδαφίου (1), δεν δύναται να υπερβεί το πέντε τοις εκατόν (5%) των συνολικών πιστώσεων του ιδίου Κεφαλαίου, εξαιρουμένων των απολαβών του προσωπικού και των τοκοχρεωλυσίων και για μεταφορά οποιουδήποτε ποσού που υπερβαίνει το ποσοστό αυτό, απαιτείται η έγκριση του Υπουργού Υγείας:  |
|  |  |
|  |  Νοείται περαιτέρω ότι, οποιαδήποτε εξοικονόμηση στην ομάδα άρθρων δαπανών 02100 του κάθε Κεφαλαίου του Πρώτου Πίνακα δεν δύναται να διατεθεί και δαπανηθεί για κάλυψη του ελλείμματος σε οποιαδήποτε ομάδα και υποομάδα δαπανών του ίδιου Κεφαλαίου, αλλά ούτε και οποιαδήποτε εξοικονόμηση σε οποιαδήποτε άλλη ομάδα/υποομάδα δαπανών του ίδιου Κεφαλαίου δύναται να διατεθεί και δαπανηθεί για κάλυψη οποιουδήποτε ελλείμματος στην ομάδα 02100: |
|  |  |
|  |  Νοείται έτι περαιτέρω ότι, οποιαδήποτε εξοικονόμηση από τη μη εκτέλεση οποιουδήποτε έργου κάτω από την ομάδα δαπανών 07650 δεν θεωρείται ως εξοικονόμηση για τους σκοπούς του άρθρου αυτού, παρά μόνο με έγκριση του Υπουργού Υγείας. |
|  |  |
| Πρώτος Πίνακας. |  (2) Σε περίπτωση που δεν υπάρχουν εξοικονομήσεις, όπως προβλέπεται στο εδάφιο (1), δύναται μετά από έγκριση του διοικητικού συμβουλίου της Εθνικής Αρχής Ηλεκτρονικής Υγείας, να μεταφερθούν πιστώσεις από το άρθρο «Μη προβλεπόμενες Δαπάνες και Αποθεματικό» του Πρώτου Πίνακα και να δαπανηθούν για την κάλυψη του ελλείμματος οποιουδήποτε ποσού που δαπανήθηκε από οποιοδήποτε άλλο άρθρο του Κεφαλαίου του Πρώτου Πίνακα. |
|  |  |
|  |  (3) Εντός περιόδου τριών (3) μηνών από τη μεταφορά των πιστώσεων σύμφωνα με το εδάφιο (1), κατατίθεται από τον Υπουργό Υγείας στη Βουλή των Αντιπροσώπων έκθεση που δεικνύει τις περιπτώσεις για τις οποίες δόθηκε τέτοια έγκριση και τις συνθήκες κάτω από τις οποίες αυτή χορηγήθηκε. |
|  |  |
|  |  (4) Κάθε υπέρβαση σε ομάδα/υποομάδα δαπανών κατά παράβαση της διαδικασίας που προβλέπεται στο εδάφιο (1) θεωρείται ότι δεν έγινε νόμιμα και οι λειτουργοί που ασκούν έλεγχο πάνω στα κονδύλια που έγινε υπέρβαση καθίστανται προσωπικά υπεύθυνοι για κάθε υπέρβαση που διενεργήθηκε ή θα διενεργηθεί. |
|  |  |
| Μείωση κλιμάκων εισδοχής.Παράρτημα.Πρώτος Πίνακας. | 5.-(1) Ανεξαρτήτως των διατάξεων οποιουδήποτε άλλου Νόμου ή Κανονισμών που ρυθμίζουν τη μισθοδοσία των θέσεων της Αρχής, πρόσωπα τα οποία από την 1η Ιανουαρίου 2012 και στο εξής διορίζονται σε θέσεις Πρώτου Διορισμού ή Πρώτου Διορισμού και Προαγωγής στις κατώτερες θέσεις των υφιστάμενων δομών θέσεων που περιλαμβάνονται στον παρόντα Νόμο ή προσλαμβάνονται σε έκτακτη βάση ή με σύμβαση για εκτέλεση καθηκόντων που αντιστοιχούν στις κατώτερες θέσεις των υφιστάμενων δομών λαμβάνουν, κατά τα δύο (2) πρώτα έτη της υπηρεσίας ή απασχόλησής τους, ετήσιο βασικό μισθό ανάλογα με τη μισθοδοτική κλίμακα της θέσης στην οποία διορίζονται ή προάγονται ή προσλαμβάνονται, όπως δεικνύεται στο Παράρτημα του Πρώτου Πίνακα. |
|  |  |
|  |  (2) Με τη συμπλήρωση είκοσι τεσσάρων (24) μηνών υπηρεσίας ή απασχόλησης στους υπό αναφορά βασικούς μισθούς των μειωμένων κλιμάκων εισδοχής, ο εργοδοτούμενος τοποθετείται στην αρχική βαθμίδα της μισθοδοτικής κλίμακας της θέσης, όπως αυτή αναφέρεται στο οικείο σχέδιο υπηρεσίας ή σε σημείωση στον παρόντα Νόμο, ενδεχόμενη δε προηγούμενη υπηρεσία ή απασχόληση σε μειωμένη κλίμακα εισδοχής, συμψηφίζεται με υπηρεσία ή απασχόληση σε μειωμένη κλίμακα εισδοχής άλλης θέσης ή καθεστώτος απασχόλησης στον ίδιο εργοδότη, για σκοπούς συμπλήρωσης των είκοσι τεσσάρων (24) μηνών: |
|  |  |
|  |  Νοείται ότι, για σκοπούς συμπλήρωσης των είκοσι τεσσάρων (24) μηνών, λαμβάνονται υπόψη οι ίδιες περίοδοι υπηρεσίας ή απασχόλησης που λαμβάνονται υπόψη για σκοπούς παραχώρησης της ετήσιας μισθοδοτικής προσαύξησης. |
|  |  |
|  |  (3) Για τους σκοπούς του παρόντος άρθρου, ο όρος «θέσεις» περιλαμβάνει μόνιμες θέσεις στην Αρχή με τις υπό αναφορά κλίμακες εισδοχής και ο όρος «πρόσωπα που προσλαμβάνονται πάνω σε έκτακτη βάση ή με σύμβαση» περιλαμβάνει εργοδοτούμενους σε έκτακτη βάση ή εργοδοτούμενους καθορισμένης διάρκειας ή εργοδοτούμενους αορίστου χρόνου και άλλους με παρόμοιο καθεστώς απασχόλησης που προσλαμβάνονται σύμφωνα με τον κατά περίπτωση Νόμο.  |
|  |  |
|  |  (4) Η μείωση των κλιμάκων εισδοχής δεν τυγχάνει εφαρμογής στην περίπτωση μόνιμου υπαλλήλου της κρατικής υπηρεσίας ή νομικού προσώπου δημοσίου δικαίου που διορίζεται σε μόνιμη θέση στην Αρχή, χωρίς να έχει μεσολαβήσει διακοπή της απασχόλησης και, είτε είχε διοριστεί πριν από την 1η Ιανουαρίου 2012 στην κρατική υπηρεσία ή στο νομικό πρόσωπο δημοσίου δικαίου είτε είχε απασχοληθεί στην κρατική υπηρεσία ή στο νομικό πρόσωπο δημοσίου δικαίου συνολικά για είκοσι τέσσερις (24) μήνες σε μειωμένη κλίμακα εισδοχής πριν διοριστεί στο Συμβούλιο:  |
|  |  |
|  |  Νοείται ότι, υπηρεσία σε μειωμένη κλίμακα εισδοχής στην κρατική υπηρεσία ή σε νομικό πρόσωπο δημοσίου δικαίου συμψηφίζεται με υπηρεσία σε μειωμένη κλίμακα εισδοχής στην Αρχή για σκοπούς συμπλήρωσης των είκοσι τεσσάρων (24) μηνών. |
|  |  |
|  |  (5) Ο Υπουργός Οικονομικών έχει εξουσία να αποφασίζει για την άρση ανωμαλιών και την επίλυση προβλημάτων που δυνατό να προκύψουν από την εφαρμογή των διατάξεων του παρόντος άρθρου. |
|  |  |
| Απαγόρευση πλήρωσης κενών θέσεων.21(Ι) του 2013153(Ι) του 2013169(Ι) του 2013157(Ι) του 2014202(Ι) του 2014195(Ι) του 2015 60(Ι) του 2017. | 6.-(1) Ανεξαρτήτως των διατάξεων οποιουδήποτε Νόμου ή των Κανονισμών που εκδίδονται δυνάμει αυτού, κατά τη διάρκεια της περιόδου που λήγει την 31η Δεκέμβριου 2022, απαγορεύεται η με οποιονδήποτε τρόπο πλήρωση θέσεων Πρώτου Διορισμού, θέσεων Πρώτου Διορισμού και Προαγωγής, και θέσεων Προαγωγής που περιλαμβάνονται στον παρόντα Νόμο, οι οποίες πρόκειται να κενωθούν ή οι οποίες είναι κενές κατά την ημερομηνία έναρξης της ισχύος του παρόντος Νόμου, εκτός και εάν έχει ήδη αποφασιστεί από την Κοινοβουλευτική Επιτροπή Οικονομικών και Προϋπολογισμού η εξαίρεσή τους από την απαγόρευση πλήρωσης θέσεων, σύμφωνα με τις πρόνοιες του περί της Απαγόρευσης Πλήρωσης Κενών Θέσεων στο Δημόσιο και στον Ευρύτερο Δημόσιο Τομέα (Ειδικές Διατάξεις) Νόμου.  |
|  |  |
|  |  (2) Παρά τις διατάξεις του πιο πάνω Νόμου, είναι δυνατή η έναρξη διαδικασίας πλήρωσης κενής ή κενούμενης θέσης Πρώτου Διορισμού ή θέσης Πρώτου Διορισμού και Προαγωγής ή θέσης Προαγωγής, μόνο στην περίπτωση που η αρμόδια για κάθε θέση αρχή, υποβάλει προηγουμένως αιτιολογημένο αίτημα για να της επιτραπεί η έναρξη πλήρωσης κενής ή κενωθείσας θέσης, σύμφωνα με την προβλεπόμενη διαδικασία στον υπό αναφορά Νόμο. |
|  |  |
| Αναπροσαρμογή του ύψους των απολαβών. | 7.-(1) Ανεξαρτήτως των διατάξεων οποιουδήποτε άλλου Νόμου ή Κανονισμών που ρυθμίζουν θέματα μισθοδοσίας, ο μισθός ή η αντιμισθία ή η αποζημίωση ή η χορηγία των αξιωματούχων της Αρχής και των υπαλλήλων οποιασδήποτε βαθμίδας, οι οποίοι συμπληρώνουν την ηλικία των εξήντα τριών (63) ετών και οι οποίοι είναι δικαιούχοι αναλογικής σύνταξης από το Ταμείο Κοινωνικών Ασφαλίσεων, μειώνεται κατά το ύψος της αναλογικής σύνταξης που αντιστοιχεί σε υπηρεσία μέχρι τετρακόσιους (400) μήνες στην Αρχή, ανάλογα με την υπηρεσία εκάστου αξιωματούχου ή υπαλλήλου. |
|  |  |
|  |  (2) Ο Υπουργός Οικονομικών έχει εξουσία να αποφασίζει για την άρση των ανωμαλιών και την επίλυση προβλημάτων που δυνατό να προκύψουν από την εφαρμογή των διατάξεων του παρόντος άρθρου. |
|  |  |
| Απαγόρευση απασχόλησης συνταξιούχωνπροσώπων. 97(I) του 19973(Ι) του 199877(Ι) του 1999141(Ι) του 2001 69(Ι) του 200537(Ι) του 201094(Ι) του 201031(Ι) του 2012131(Ι) του 2012. | 8. Απαγορεύεται η διενέργεια οποιασδήποτε δαπάνης κάτω από οποιοδήποτε άρθρο και Κεφάλαιο του παρόντος Νόμου για την απασχόληση με οποιονδήποτε τρόπο συνταξιούχου προσώπου σύμφωνα με τις διατάξεις του περί Συντάξεων Νόμου:  |
|  |  |
|  |  Νοείται ότι η διάταξη του παρόντος άρθρου δεν εφαρμόζεται αναφορικά με την απασχόληση συνταξιούχων προσώπων- |
|  |  |
|  | (α) | σε πολιτειακό αξίωμα, |
|  |  |  |
|  | (β) | τα οποία δεν συμπλήρωσαν το εξηκοστό πέμπτο (65ο) έτος της ηλικίας τους κατά τον χρόνο έναρξης της απασχόλησή τους, |
|  |  |  |
|  | (γ) | τα οποία απασχολούνται δυνάμει οποιουδήποτε ειδικού Νόμου, |
|  |  |  |
|  | (δ) | σε περίπτωση που δεν δημιουργείται υπαλληλική σχέση, και |
|  |  |  |
| 73(Ι) του 2016205(Ι) του 2020. | (ε) | των οποίων οι υπηρεσίες εξασφαλίζονται με σύμβαση υπηρεσιών, δυνάμει των διατάξεων του περί της Ρύθμισης των Διαδικασιών Σύναψης Δημοσίων Συμβάσεων και για Συναφή Θέματα Νόμου. |
|  |  |  |
| Φορολόγηση επιδομάτων. | 9. Ανεξαρτήτως των διατάξεων του παρόντος Νόμου ή οποιουδήποτε άλλου Νόμου ή Κανονισμών που εκδίδονται δυνάμει αυτού, το επίδομα φιλοξενίας υπόκειται σε φόρο εισοδήματος. |
|  |  |
| Δημιουργία νέων θέσεων. Δεύτερος Πίνακας. | 10. Με τον παρόντα Νόμο δημιουργούνται οι νέες θέσεις που ορίζονται στον Δεύτερο Πίνακα. |
|  |  |
| Λειτουργός υπεύθυνος για την είσπραξη εσόδων και λειτουργός που ασκεί έλεγχο πάνω στα κονδύλια δαπανών.Τρίτος Πίνακας. | 11. Ο λειτουργός που αναφέρεται στον Τρίτο Πίνακα ορίζεται ως ο λειτουργός υπεύθυνος για την είσπραξη εσόδων και ο λειτουργός που ασκεί έλεγχο πάνω στα κονδύλια δαπανών. |

ΑΟΛ/ΓΧ

23.01.063.039-2022